Anthony Elanga

Entoni Devid Junior Elanga (2002-yil 27-aprelda tugʻilgan) — shvetsiyalik professional futbolchi, Angliya Premyer Ligasining „Manchester Yunayted“ klubi va Shvetsiya terma jamoasida vinger sifatida oʻynaydi.

Elanga 12 yoshida „Manchester Yunayted“ yoshlar akademiyasiga qoʻshildi va 2020-yilda Jimmi Merfi nomidagi yilning eng yaxshi yosh oʻyinchisi sovrinini qoʻlga kiritdi. U 2021-yilning may oyida „Lester Siti“ga qarshi Premyer-liga oʻyinida klub safidagi debyutini oʻtkazdi. U 2022-yilda kattalar terma jamoasida debyut qilishdan oldin Shvetsiyaning U17, U19 va U21 jamoalarida toʻp surgan.

Jamoalardagi faoliyati

Manchester Yunayted

Yoshlar jamoasi 
Shvetsiyaning IF Elfsborg va Malmö FF klublarida oʻynagach, Elanga oilasi Angliyaga koʻchib oʻtdi va Manchester shahriga joylashdi. Elanga qisqa muddat mahalliy Hattersley klubida oʻynagan va 12 yoshida „Yunayted“ga qoʻshilishdan oldin „Manchester Siti“ va "Manchester Yunayted" skautlari nazariga tushgan.

Elanga 15 yoshida 18 yoshgacha boʻlgan „Manchester Yunayted“ safida 2018-yilning aprelida „Liverpul“ga qashi safarda 2:1 hisobida magʻlub etganda debyutini oʻtkazgan edi, U 2018-yil iyul oyida Manchester Yunaytedda akademiya tarbiyalanuvchisi sifatida shartnoma imzoladi va 18 yoshgacha boʻlganlar oʻrtasidagi chempionatda birinchi va butun mavsumi davomida 22 oʻyinda toʻrtta gol urdi.

Keyingi mavsumda Elanga 21 yoshgacha boʻlganlar oʻrtasida EFL Trophyda ikki marta oʻynadi, ikkalasida ham zaxira oʻyinchisi sifatida. U KOVID sababli qisqartirilgan mavsumni 9 oʻyinda 7 ta gol bilan 18 yoshgacha boʻlganlar oʻrtasidagi ligada eng yaxshi toʻpurar sifatida yakunladi va Jimmi Merfi yilning eng yaxshi yosh oʻyinchisi sovrinini qoʻlga kiritdi. U klubning 21 yoshgacha boʻlgan jamoasida 2020-21 yilgi EFL Trophyda toʻrt marta oʻynadi va ikki marta gol urdi.

2020-21 mavsum 
Elanga Premyer-liganing 2020-21-yilgi mavsumi oldidan Aston Villaga qarshi mavsumoldi oʻrtoqlik oʻyinida „Yunayted“ning asosiy jamoasida debyut qildi; u 1:0 hisobidagi magʻlubiyat bilan tugagan oʻyinning 75-daqiqasida Markus Reshfordning oʻrniga maydonga tushdi. 2021-yilning mart oyida klub bilan yangi uzoq muddatli shartnoma imzolaganidan soʻng, Elanga 2021-yil aprel oyida „Granada“ga qarshi 2020-21-yilgi mavsum UEFA Yevropa Ligasi chorak finali doirasidagi oʻyin uchun qaydnomaga kiritildi, biroq har ikkala oʻyinda zaxirada qoldirildi, shuningdek, 6-may kuni „Roma“ga qarshi yarim finalning javob uchrashuvida ham. U klubdagi debyutini 11-may kuni „Lester Siti“ga qarshi oʻyinda oʻtkazdi, 66-daqiqada Elanga oʻrniga Markus Reshford tushdi, uchrashuvda „Yunayted“ 2:1 hisobida magʻlub boʻldi.

Elanga liga mavsumining soʻnggi kunida „Vulverxempton“ bilan mehmonda boʻlib oʻtgan bahsda atigi 13 daqiqada oʻzining „Manchester Yunayted“dagi birinchi golini urdi.

2021-22 mavsum 

„Manchester Yunayted“ 2022-yilning 19-yanvarida „Brentford“ ga qarshi safar uchrashuvida 3:1 hisobida gʻalaba qozondi, Elanga klub safidagi ikkinchi golini kiritdi, bu uning mavsumdagi birinchisi. Oʻsha yilning 4-fevralida Elanga Angliya kubogi doirasida „Midlsbro“ga qarshi 8:7 hisobidagi oʻyinda jamoasining soʻnggi penaltisidan foydalana olmadi va „Manchester Yunayted“ni kubokdan chiqib ketishiga sababchi boʻldi. Oʻyindan soʻng Elan haqida ijtimoiy tarmoqlarda irqiy haqoratomuz xabarlar tarqaldi. 20-fevral kuni „Lids Yunayted“ga qarshi oʻyinda tomoshabin tomonidan otilgan narsa Elanganing boshiga tekkan edi. Oʻyin tugashiga bir necha daqiqa qolganida Elanga mavsumdagi ikkinchi liga golini urdi. 23-fevral kuni Elanga UEFA Chempionlar ligasidagi ilk golini 1/8 final birinchi oʻyinida „Atletiko Madrid“ darvozasiga kiritdi, yakuniy hisob 1:1 edi.

Terma jamoasidagi karyerasi 
Elanga Shvetsiya, Kamerun yoki Angliya termalarida xalqaro miqyosda oʻynash huquqiga ega edi. U Shvetsiyani U17, U19, U21 va terma jamoasida oʻynagan.

Elanga Shvetsiyaning U17 jamoasida besh marta oʻynadi va 2019-yilgi UEFA U-17 yevropa chempionatida Fransiyaga qarshi oʻyinda ikkita gol urdi. U Shvetsiyaning U21 jamoasidagi ilk oʻyinini oʻtkazdi va 2021-yilning 3-iyunida Finlandiyaga qarshi oʻrtoqlik oʻyinida bitta gol urdi.

Elanga Shvetsiyani yuqori darajadagi vakillik qilishni tanladi, chunki u yerda tugʻilganligi va hayotining koʻp qismini oʻtkazganligi, shuningdek, uning qarori ortidagi sabablar sifatida mamlakat uning uchun juda muhim ahamiyatga ega. U 2022-yilning mart oyida Chexiyaga qarshi Jahon chempionati saralash bosqichida oʻtkaziladigan Janne Anderssonning xalqaro tarkibiga kiritilgan va u yerda ham debyutini oʻyin oxirida zaxiradan maydonga tushib boshlagan.

Manbalar 

Angliyadagi muhojir futbolchilar
Manchester United F.K. oʻyinchilari
Shvetsiyalik futbolchilar
Yashayotgan insonlar
2002-yilda tugʻilganlar